wickkiey/tamil-wikipedia-chunked huggingface dataset:
# பூட்டப்பட்ட குழலாசனம்

**பூட்டப்பட்ட குழலாசனம்** (ஆங்கிலம்: *locked breech*) என்பது, பின்குண்டேற்ற சுடுகலனுடையஇயக்கத்தின்வடிவமைப்பை விவரிக்கப் பயன்படும், சுடுகலனைச் சார்ந்த ஒரு சொல்ஆகும். ஒரு தானே-குண்டேற்றிக் கொள்ளும் சுடுகலனின் இயங்குமுறையை புரிந்துகொள்வதற்கு, இச்சொல் மிக முக்கியமானது. எளிமையாகச் சொன்னால், சுடப்படுகையில், தானே-குண்டேற்றிக்கொள்ளும் சுடுகலனின் குழலாசனம் திறக்கப்படும் வேகத்தை குறைப்பதற்கு, இதுவும் ஒரு வழி ஆகும். பின்னுதைப்பு தான், இந்த நகர்வுக்கு ஆற்றல்-மூலமாக விளங்கும் (கீழே காண்க).  
இயக்கம் </br>
- மஞ்சள்: பொதியுறை</br>
- மந்த நீலம்: உந்துத் தண்டுக்குழலுடன் துமுக்கிக்குழல்</br>
- மந்த செம்மஞ்சள்: தோட்டா</br>
- திட செம்மஞ்சள்: வளி-உந்துத் தண்டு</br>
- சிகப்பு: நழுவி/பின்னடைப்பு</br>
- ஊதா: பூட்டும் உருளைகள்</br>
- பச்சை: பூட்டும் துண்டு</br>
- திட நீலம்: ஆணி</br>
- கருப்பு: வாங்கி]]  
எறியத்தை சுடும் எளிய தத்துவம் என்னவென்றால், அறைக்குள் உள்ள உந்துபொருள் (அதாவது பொதியுறையிலுள்ள வெடிமருந்து)பற்றவைக்கப் படுகையில், அது மிகக்குறுகிய நேரத்தில் சட்டென எரியும். இந் நிகழ்வு எறியத்தை (தோட்டா) குழலைவிட்டு வெளித்தள்ளுவதற்கு தேவையான அழுத்தத்தை உருவாக்குகிறது. இதில் மிகக்குறுகிய நேரத்தில்ஏற்படும், அழுத்தங்கள் எல்லாமுமே மிக அதிகமானதாகவே இருக்கும். இந்த அதி-அழுத்த வாயுவை சிறிதுநேரம் அடைத்து வைக்காவிடில், அது பெரும் சேதத்தை ஏற்படுத்தும். குறிப்பாக சுடுகலனின் பாகங்கள் இத்தகைய அழுத்தங்களை தாக்குப்பிடிக்காது, இதனால் சுடுநருக்கும் ஆபத்து ஏற்படலாம். 'பூட்டப்பட்ட குழலாசனம்' கொண்ட குழலின் சிறப்பம்சமே, அதில் அதி-அழுத்த வாயுவை அடைக்க முடியும் என்பது தான். உந்துபொருள் மிகக்குறுகிய நேரத்தில் எரிந்துவிடும், அதனால் உந்துதலும் மிகக்குறுகிய நேரம் தான் இருக்கும், ஆக வாயுக்கள் குழலிலேயே விரிவடைந்து குளிர்ந்துவிடும். அழுத்தம் குறைந்துவிட்டதால், எறியம் இடம்பெயர்வதால் உண்டாகும் பின்னுதைப்பு நிலைமத்தைக் கொண்டு,தானே-குண்டேற்றிக்கொள்ளும் சுடுகலனின்பின்னடைப்பு திறக்கப்படலாம்.
# பூட்டப்பட்ட குழலாசனம்

## மற்ற வகைகளுடனான ஒப்பீடு

1. பின்தள்ளுதல்: பாதுகாப்பான அளவுகளுக்கு அழுத்தம் குறையும் வரை, குழலாசனம் திறக்கப்படுவதை தாமதப்படுத்துவதற்கு, இந்தஇயங்குமுறைபின்னடைப்பின் எடையைச் சார்ந்திருக்கும். இதில் இருப்பது பூட்டப்பட்ட குழல் அல்ல; குழலாசனத்தின் மேல் வெடியுறையை லேசாக அழுத்தியபடி வைத்து செயல்படும்; மேலும், அறையில் அழுத்தம் ஏற்படும்போது மட்டுமே, இது நகரும். நழுவி/பின்னடைப்பின் எடையினால் உறை சட்டென்று நகர்த்தப்படும், ஆனால் ஆபத்துமிக்க அழுத்தங்கள் வெளியேறும் அளவிற்கான வேகத்தில் அல்ல.
1. தாமத பின்தள்ளுதல்: இந்த இயங்குமுறை லேசான பின்னுதைப்பு கொண்டவைகளில் காணப்படும். பின்னுதைப்பு லேசானஇருப்பதால், முழுமையாக பூட்டப்பட்ட குழலாசனம் அவசியமற்றது. மேலுள்ள எளிய பின்தள்ளுதல் போலவே, பொதியுறையின் நகர்வு தான் குழலாசனத்தை திறக்கிறது. இது எளிய பின்தள்ளுதலை விட உறுதியான வடிவமைப்பு ஆகும். நழுவி/பின்னடைப்பின்எதிர்ப்பு-நிலைமத்தை அதிகரித்து, பாதுகாப்பான நேரம் வரை பொதியுறையை அறைக்குள்ளேயே வைத்திருப்பதற்கு, ஒரு சுருள்வில் பூட்டிய நெம்புகோல் சிலநேரம்பயன்படுத்தப்பட்டது. ஒரு நபர் ஒரு கைத்துப்பாக்கி அல்லது புரிதுமுக்கியை சுடுகையில், இந்த விசையைத்தான் அவரின் கை அல்லது தோளில் உணர்வார்.
# பூட்டப்பட்ட குழலாசனம்

## இயங்குநுட்பம்

கைத்துப்பாக்கிகள் மற்றும் புரிதுமுக்கிகளில் இருக்கும், பூட்டப்பட்ட குழலாசன அமைப்புகளில் நிறைய வேறுபாடுகள் உள்ளன. கைத்துப்பாக்கியின் பூட்டப்பட்ட குழலாசன அமைப்புகளின் பரிணாமத்தை விளக்கும் நான்கு கைத்துப்பாக்கிக் குழல்களை காட்டும் புகைப்படம். (படத்தில் I) ஜான் பிரௌனிங்கின் கடைசி வடிவம்; இது தான் பிரௌனிங் ஹை-பவர். படத்தில் இரண்டாவதும் கூட, இவ்வகை இயங்குமுறையை கொண்ட சி.சட். ரகம் 75 கைத்துப்பாக்கி தான். மூன்றாவது வகை குழல், எச்.கே. யு.எஸ்.பீ. கைத்துப்பாக்கி உடையது. நான்காம் குழல் (எஸ்.ஐ.ஜி. சாவர் அமைப்பை பிரயோகிக்கும்) G-லாக் உடையது.  
இடதில் உள்ள படம், பூட்டும் அமைப்பின் வேறொரு வகையை காட்டுகிறது. இது தான் 'பீ.எக்ஸ்.4 ஸ்டார்ம்' கைத்துப்பாக்கியில் காணப்படும், பெரெட்டா சுழன்றுப் பூட்டிக்கொள்ளும் அமைப்பு ஆகும். வலதில் உள்ள அடுத்த படம், சி.சட். ரகம் 52 உடைய உருளை-பூட்டு அமைப்பை காட்டுகிறது. சில மூலங்களில், இதை தாமத பின்தள்ளும் இயங்குமுறை என தவறாக விவரிக்கப்பட்டுள்ளது, அனால் உண்மையில் இது ஒரு பூட்டப்பட்ட குழலாசனம் ஆகும்.
# பூட்டப்பட்ட குழலாசனம்

## குறுகிய மற்றும் நீண்ட பின்னுதைப்பு - ஓர் ஒப்பீடு

கைத்துப்பாக்கிகள் போன்று, அளவில் சிறிய சுடுகலன்கள் பிரயோகிக்கும் பின்னுதைப்பு-அமைப்பினை, குறுகிய பின்னுதைப்பு என்பர். சிறிய கேலிபர்களுக்கு இதுவே போதுமானது. பிரௌனிங் எம்.2.எச்.பி. .50-கேலிபர் போன்று, பெரிய அளவிலான சுடுகலங்களில் கிட்டத்தட்ட அதேபோன்ற அமைப்புகளைநீண்ட பின்னுதைப்பு என்பர்.ஒரு வெடிப்புக்குப் பின்பு, எவ்வளவு தூரம் குழலாசனம் நகர்கிறது, என்பது தான்; இவை இரண்டிற்கும் இடையே உள்ள வித்தியாசம்.  
பூட்டப்பட்ட பின்னுதை அமைப்புகளில், பாதுகாப்பான இயக்கத்தை அளிக்க, சரியான நேரகணிப்பை தான் அவை சார்ந்து இருக்கும். நகரும்-விகிதத்தை மந்தமாக்க மற்றும் சுடும்-விகிதத்தை குறைக்க, (துணை-எந்திர துப்பாக்கிகளில் உள்ளது போல) ஒரு மிகக் கனமான ஆணி இயங்குமுறையை பயன்படுத்தலாம். இருப்பினும் அதிவேக மற்றும் அதிக-ஆற்றல் வெடிபொதிகள், இதற்கு விதிவிலக்கு. புரிதுமுக்கிகள் மற்றும் பெரும்பாலான கைத்துப்பாக்கிகளில் பின்னுதைப்பை பாதுகாப்புடன் கட்டுப்படுத்துவதற்கு, பூட்டப்பட்ட குழலாசன அமைப்புகள் பயன்படுத்துகின்றன.  
பாதுகாப்பை உறுதிபடுத்த -- கூறுகளின் திணிவு, சுருள்வில்களின் வலிமை, மற்றும் குழலும், நழுவியும் பின்நகர்வதற்கு அனுமதிக்கப்படும் தூரம், ஆகியவற்றை கவனமாக கணித்து, சோதிக்கப்படும்.
# தஞ்சாவூர் உஜ்ஜயினி மாகாளியம்மன் கோயில்

**தஞ்சாவூர் உஜ்ஜயினி மாகாளியம்மன் கோயில்** தஞ்சாவூரில் உள்ள அம்மன் கோயில்களில் ஒன்றாகும்.
# தஞ்சாவூர் உஜ்ஜயினி மாகாளியம்மன் கோயில்

## இருப்பிடம்

இக்கோயில் தஞ்சாவூர் நகரில் கீழவாசல் பகுதியில், வெள்ளை விநாயகர் கோயிலிலிருந்து சிறிது தூரத்தில் அமைந்துள்ளது.
# தஞ்சாவூர் உஜ்ஜயினி மாகாளியம்மன் கோயில்

## அமைப்பு

மூலவர் சன்னதிக்கு எதிரில் சூலம், பலி பீடம், கொடி மரம், சிங்கம் ஆகியவை காணப்படுகின்றன. திருச்சுற்றில் ஏனாதிநாய நாயனார், சிவதுர்க்கை, கல்யாண கணபதி, அய்யப்பன், அனுமன் ஆகியோர் உள்ளனர். வேப்ப மரத்தின் அருகே நாக சிற்பங்கள் உள்ளன. அடுத்து நவக்கிரகங்கள் காணப்படுகின்றன. மூலவர் சன்னதிக்கு முன்பாக வலப்புறம் செல்வ விநாயகரும், இடப்புறம் வள்ளி தெய்வானையுடன் சுப்பிரமணியரும் உள்ளனர்.
# தஞ்சாவூர் உஜ்ஜயினி மாகாளியம்மன் கோயில்

## வரலாறு

வெளியூரில் இருந்து ஒரு குடும்பத்தார் வணிகம் செய்வதற்காக தஞ்சாவூர் வந்தபோது அவர்களுடன் 10 வயது மதிக்கத்தக்க சிறுமியும், அவளது அண்ணனும் உடன் வந்தனர். தற்போது கோவில் அமைந்திருக்கும் இடத்தின் அருகே ஒரு குடிசையில் அந்த குடும்பத்தார் தங்கி இருந்தனர். அனைவரும் வெளியில் சென்றபோது, சிறுமி மட்டும் வீட்டில் இருந்தாள். சிறிது நேரத்திற்குப்பிறகு அனைவரும் வீடு திரும்பியபோது வீட்டின் கதவு உள்பக்கமாக தாழிடப்பட்டதைக் கண்டனர். வெளியில் இருந்து அழைத்தும் கதவு திறக்கப்படாமல் இருக்கவே, கதவை உடைத்தபோது உள்ளே சிறுமி ஒரு சிலையாக காட்சியளிப்பதைக் கண்டனர். பின்பு கோயில் கட்டி வழிபடத் தொடங்கினர்.
# எல்முட் கோல்

**எல்முட் யோசப் மைக்கேல் கோல்** (*Helmut Josef Michael Kohl*, 3 ஏப்ரல் 1930&nbsp;– 16 சூன் 2017) செருமானிய அரசியல்வாதியாவார். இவர் 1982 முதல் 1998 வரை மேற்கு செருமனியின் அரசுத்தலைவராகவும், பின்னர் 1990 முதல் 1998 வரை ஒன்றுபட்ட செருமனியின் அரசுத்தலைவராகவும் பதவியில் இருந்தவர். 1972 முதல் 1998 வரை கிறித்தவ சனநாயக ஒன்றியக் கட்சியின் தலைவராகப் பணியாற்றியவர். 1969 முதல் 1976 வரை மேற்கு செருமனியின் ரைன்லாந்து-பலத்தினேட் மாநில முதலமைச்சராகப் பதவியில் இருந்தார்.  
ஒட்டோ ஃபொன் பிஸ்மார்க்கிற்குப் பின்னர் அதிக காலம் (16 ஆண்டுகள்) அரசுத்தலைவராகப் பதவி வகித்தவர் கோல் ஆவார். பனிப்போரின் இறுதிக்கட்ட காலத்தில் பதவியில் இருந்த கோல் செருமானிய மீளிணைவிற்குப் பெரும்பங்காற்றியிருந்தார். பிரான்சிய அரசுத்தலைவர் பிரான்சுவா மித்தரானுடன் இணைந்து ஐரோப்பிய ஒன்றியத்தையும் யூரோ நாணயத்தையும் உருவாக்க உதவிய மாஸ்ட்ரிக்ட் ஒப்பந்தத்தில் கையெழுத்திட்ட தலைவர்களில் இவரும் ஒருவர்.
# து. புருஷோத்தமன்

**து. புருஷோத்தமன்** (*D. Purushothaman*)(பிறப்பு 15 சூலை 1934) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக, சைதாப்பேட்டை தொகுதியில், 1977 தமிழ்நாடு சட்டமன்றத் தேர்தலிலும்மற்றும் 1980 தமிழ்நாடு சட்டமன்றத் தேர்தலிலும்போட்டியிட்டு வெற்றிபெற்றார்.
# கே. சைதை கிட்டு

**சைதை கா. கிட்டு** (*K. Saidai Kittu*, இறப்பு:ஆகத்து 4, 2011) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக சைதாப்பேட்டை சட்டமன்றத் தொகுதியில் 1996 தேர்தலில்போட்டியிட்டு வெற்றிபெற்றார்.  
இத்தொகுதியில் மீண்டும் இவர் 2011 தேர்தலில் போட்டியிட முன்மொழியப்பட்டது ஆனால் இத்தேர்தலில் இதே கட்சியைச் சேர்ந்த வி. பெருமாள் என்பவர் இறுதியாகப் போட்டியிட்டு வெற்றிபெற்றார்.
# கே. சைதை கிட்டு

## இறப்பு

இவர் ஆகத்து 04, 2011 அன்று மரணமடைந்தார்.
# நெட்டப்பாக்கம்

**நெட்டப்பாக்கம்** என்பது புதுச்சேரி மாநிலத்தைச் சேர்ந்த ஓர் ஊராகும். இது புதுச்சேரி மாநிலத்தின் மேற்குப் பகுதியில் உள்ளது.
# நெட்டப்பாக்கம்

## வரலாறு

பிரெஞ்சுக்காரர்கள் இந்தியாவை விட்டு வெளியேறிய பிறகு, புதுச்சேரி இந்தியாவோடு இணைந்ததில், நெட்டப்பாக்கம் இன்றியமையாத பங்கு வகித்தது.
# நெட்டப்பாக்கம்

## மக்கள் தொகை

நெட்டப்பாக்கத்தில் மக்கள் தொகை 25,5003 (2001 கணக்குப்படி) .
இதில் 50 விழுக்காடு ஆண்கள், மற்றும் 50 விழுக்காடு பெண்கள். கல்வி பயின்றோர் 81.9 விழுக்காடு. இதில், ஆண்கள் 88.89 விழுக்காடு, பெண்கள் 74.13 விழுக்காடு. நெட்டப்பாக்கத்தில், 10 விழுக்காட்டினர் 6 வயதுக்கும் கீழ்ப்பட்டவர்கள்.
# நெட்டப்பாக்கம்

## புவியியல்

நெட்டப்பாக்கம் புதுச்சேரி நகரத்தில் இருந்து 25 கி.மீ. தொலைவில் உள்ளது. இது **புதுச்சேரி-மடுக்கரை** நெடும் பாதை வழியாகப் புதுச்சேரி நகரத்துடன் இணைக்கப்பட்டுள்ளது.
# ஜி. செந்தமிழன்

**ஜி. செந்தமிழன்** (*G. Senthamizhan*) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சைதாப்பேட்டை (சட்டமன்றத் தொகுதியில் 2011ஆம் ஆண்டுதமிழ்நாடு சட்டமன்றத் தேர்தலில்போட்டியிட்டு வெற்றிபெற்று தமிழகத்தின் பதினான்காவதுசட்டமன்றத்தின்உறுப்பினர் ஆனார்.  
இவர் காவல்துறையினர் மீது தமது செல்வாக்கைப் பயன்படுத்தி சில அதிமுகஉறுப்பினர்களை மீட்க முயற்சி செய்ததாகக் குற்றம் சாட்டப்பட்டார். இதன் காரணமாக முதல் ஐந்து மாதத்தில் ஏற்பட்ட மூன்றாம் சட்டமன்ற அமைச்சர்களின் இலாகா மாற்றத்தின்போது (2011ஆம் ஆண்டு நவம்பர் மாதம்) இவர் வகித்து வந்த தகவல் தொழில்நுட்பத்துறை அமைச்சர்,சட்டம் மற்றும் நீதித்துறை அமைச்சர் ஆகிய பதவிகளிலிருந்து அன்றைய முதல்வரான செயலலிதாவால் நீக்கப்பட்டார்.  
தமிழ்நாடு சட்டமன்றத் தேர்தல், 2016 இல் இத்தொகுதியை மா. சுப்பிரமணியன் என்பவர் கைப்பற்றினார்.  
சென்னையில் 2015ல் ஏற்பட்ட வெள்ளப்பெருக்கின்போதுஉடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால், 2016 ஆம் ஆண்டு சட்டமன்றத் தேர்தலுக்கு அதிமுக வேட்பாளராகத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில்ஜி. செந்தமிழனும் ஒருவர் ஆவார்.  
இவர் சட்டவியல் பட்டதாரி ஆவார். இவர் தமிழ்நாடு முனைவர். அம்பேத்கர் சட்டபல்கலைக்கழகத்தில் முதுகலை சட்டவியல் பட்டம் பெற்றுள்ளார்.
# கே. சௌரிராஜன்

**கி. சௌரிராஜன்** (*K. Sourirajan*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் காந்தி காமராஜ் தேசிய காங்கிரசு (காகாதேகா) கட்சி சார்பாக தியாகராய நகர் சட்டமன்றத் தொகுதியில் 1980 தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார். மேலும் 1984 தமிழ்நாடு சட்டமன்றத் தேர்தலில்இதே தொகுதியில் இந்திய தேசிய காங்கிரசு (இதேகா) கட்சி சார்பாக போட்டியிட்டு வெற்றிபெற்றார்.
# சா. கணேசன் (அரசியல்வாதி)

**சா. கணேசன்** (*S. A. Ganesan* பிறப்பு: 21 செப்டம்பர் 1930 - 12 ஏப்ரல் 2018) இவர் ஓர் இந்திய அரசியல்வாதி ஆவார். இவர் 1970 முதல் 1971 வரை சென்னைமாநகராட்சியின் நகரத்தந்தையாக சேவை செய்தார்.இவர் திராவிட முன்னேற்றக் கழகம் (திமுக) கட்சியைச் சேர்ந்தவர்.
# சா. கணேசன் (அரசியல்வாதி)

## வாழ்க்கை

சா. கணேசன் துவக்கத்தில் பக்கிங்ஹாம் கர்னாட்டிக் ஆலையின் (பி அண்ட் சி ஆலை) பாரிமுனை அங்காடியில் விற்பனையாளராக பணியாற்றினார். அப்போது தி. நகர் வட்டாரத்தில் இருந்து 1959, 1964, 1968 ஆகிய ஆண்டுகளில் 3 முறை மாநகராட்சி மன்ற உறுப்பினராகத் தேர்வானார். அதன்பின் 1970 முதல் 1971 வரை சென்னை மேயராக இருந்தார். 1989 தமிழக சட்டமன்றத் தேர்தலில், தியாகராய நகர் சட்டமன்றத் தொகுதியில் இருந்து, சட்டமன்ற உறுப்பினராகத் தேர்ந்தெடுக்கப்பட்டார்.
# சி. ஆர். இராமசாமி

**சி. ஆர். இராமசாமி** (*C. R. Ramaswamy*) ஓர் இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் இந்திய தேசிய காங்கிரசு கட்சி வேட்பாளராக மயிலாப்பூர் சட்டமன்றத் தொகுதியில்யில் 1952 தேர்தல் மற்றும் 1957 தேர்தல்ஆகியவற்றில் போட்டியிட்டு வெற்றிபெற்றார்.
# டி. கே. கபாலி

**டி. கே. கபாலி** (*T. K. Kapali*, இறப்பு: திசம்பர் 20, 2007) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார்.
# டி. கே. கபாலி

## அரசியல் வாழ்க்கை

இவர் மைலாப்பூர், மந்தைவெளி ஆகிய பகுதிகளில் அரசியலில் ஆதிக்கம் செலுத்தி வந்தார். இவர் 1977 சட்டமன்றத் தேர்தலில்சென்னை மயிலாப்பூர் சட்டமன்றத் தொகுதியில் திராவிட முன்னேற்றக் கழகம் (திமுக) கட்சி சார்பாகப் போட்டியிட்டு வெற்றி பெற்றார். 1980 சட்டமன்றத் தேர்தலில்இதே தொகுதியில் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாகப் போட்டியிட்டு வெற்றி பெற்றார். இத்தேர்தலில் இவர் நாஞ்சில் கி. மனோகரனைத்தோற்கடித்தார்.
# டி. கே. கபாலி

## இறப்பு

2007ஆம் ஆண்டு டிசம்பர் 20ஆம் நாள் தன்னுடைய 78ஆம் வயதில் இவர் உயிர் நீத்தார். இவருக்கு ஆறு மகன்களும் இரண்டு மகள்களும்உள்ளனர்
# நா. கணபதி

**நா. கணபதி** (*N. Ganapathy*)(பிறப்பு 22 ஏப்ரல் 1936) என்பவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர்திராவிட முன்னேற்றக் கழகம் கட்சி சார்பாக தஞ்சாவூர் மாவட்டத்தில்பாபநாசம் சட்டமன்றத் தொகுதியில் 1971 சட்டமன்றத் தேர்தலில் போட்டியிட்டு வெற்றிபெற்றார். இவர் 1973 முதல் 1977 வரைதமிழ்நாடு சட்டமன்றதுணை சபாநாயகராகப் பணியாற்றினார்.  
இவர்மீண்டும் திராவிட முன்னேற்றக் கழக கட்சி சார்பாக சென்னை மாவட்டத்தில்உள்ள மயிலாப்பூர் தொகுதியில் 1989 தேர்தலில்போட்டியிட்டு வெற்றிபெற்றார்.1988 முதல் 1991 வரையிலான காலத்தில் சட்டமன்ற உறுப்பினராகப் பணியாற்றினார். இவர் சிறந்த சட்ட வல்லுனர். பதி மற்றும் சுந்தரம் என்ற சட்ட நிறுவனத்தைத் தன் தலைமையின் கீழ் நடத்தி வந்தார். இந்நிறுவனத்தின் மூலம் சென்னை உயர்நீதிமன்றத்தில் பல வழக்குகளை நடத்தி வந்தார். இந்தியாவின் முன்னாள் சட்டத்துறை அதிபதி மற்றும் சட்டத்தலைமை அலுவலர் திரு. ஜி. ராமசாமியுடன்சென்னை உயர்நீதிமன்றத்தில் இணைந்து பணியாற்றியவர்.
# போன்சலே

**<div1" cellpadding="0">**  
| **குலப்பெயர்** | போஸ்லே |
| --- | --- |
| **இனம்** | மராத்தி |
| - |  |
| **பிற இராச்சியங்கள்** | சதாரா, கோல்காப்பூர், நாக்பூர், அக்கால்கோட் மற்றும் தஞ்சாவூர் ( சவாந்த்வாடி
பார்ஷி
- |
| **Colour** | காவி நிறம் |
| **சின்னம்** | ருத்திரன் |
| **குலதெய்வம்** | மகாதேவர் |
| **குலதேவதை** | துளஜா பவானி |
| **மாநிலங்கள்** | மகாராட்டிரா, தமிழ்நாடு |
| **மொழிகள்** | மராத்தி |
**போன்சலே** அல்லது **போஸ்லே** (Bhonsle, Bhonsale, Bhosale, Bhosle) மரபு வழியாக போர்க் குணம் கொண்ட மராத்திய குலங்களில் ஒன்றாகும்.
மராத்திய குலத்தில் பிறந்த சிவாஜியின் தந்தை தக்காண சுல்தான்களிடம் படைத்தலைவராக பணிபுரிந்தவர். சதாரா நகரத்தை தலைநகராகக் கொண்டு, சத்திரபதி சிவாஜி, மராத்தியப் பேரரசை நிறுவினார்.  
சத்திரபதி சிவாஜியின் வழித்தோன்றலான ஐந்தாவது மராத்தியப் பேரரசரும், முதலாம் சத்திரபதி சாகுஜி போன்ஸ்லேவின் (கிபி 1682–1749) காலத்திற்குப் பின்னர் போன்ஸ்லே குலத்தின் மராத்தியப் பேரரசின் ஆட்சியானது, மராத்திய பேஷ்வா வம்சத்தின் முதலமைச்சர்களின் கையில் சென்றது.  
மராட்டியப் பேரரசு குலைந்த பின்னர் உருவான மராத்திய கூட்டமைப்பில் இருந்த குவாலியர் அரசு, இந்தூர் அரசு மற்றும் பரோடா அரசுகளை பேஷ்வா குலத்தலைவர்கள் ஆண்டனர்.  
ஆனால் தஞ்சாவூர் மராத்திய அரசு, நாக்பூர் அரசு, அக்கல்கோட் அரசு மற்றும் கோல்ஹாப்பூர் அரசுகளை சத்ரபதி சிவாஜியின் போன்ஸ்லே குலத்தினர் தொடர்ந்து தனித்து ஆண்டு வந்தனர்.
# போன்சலே

## போன்சலே வம்சத்தினர் ஆண்ட இராச்சியங்கள்

1. சதாரா அரசு
1. நாக்பூர் அரசு
1. கோல்ஹாப்பூர் அரசு
1. அக்கல்கோட் அரசு
1. தஞ்சாவூர் மராத்திய அரசு
# போன்சலே

## மூன்றாம் ஆங்கிலேய மராட்டியப் போர்

கி பி 1818-இல் மூன்றாம் ஆங்கிலேய மராட்டியப் போரில், கிழக்கிந்திய கம்பெனி ஆட்சியாளர்களிடம், பேஷ்வா இரண்டாம் பாஜி ராவின் தலைமையிலான மராத்திய கூட்டமைப்பு படைகள் தோல்வி கண்டதால், மாராத்தியப் பேரரசு சிதறுண்டது.  
ஆங்கிலேயர்கள் வகுத்த துணைப்படைத் திட்டத்தை ஏற்ற போன்ஸ்லேக்கள் ஆண்ட நாக்பூர் அரசு, அக்கல்கோட் அரசு மற்றும் கோல்ஹாப்பூர் அரசுகள், ஆங்கிலேயர்களின் மேலாதிக்கத்தில் கிழக்கிந்தியக் கம்பெனி ஆட்சியில், பிரித்தானியர்களுக்கு ஆண்டு தோறும் கப்பம் கட்டிக் கொண்டு சுதேச சமஸ்தான மன்னர்களாக ஆட்சிபுரிந்தனர்.  
1858ல் கிழக்கிந்திய கம்பெனியை கலைத்த பிறகு, போன்சுலே குலத்தவர் ஆண்ட நாக்பூர் அரசு, கோல்ஹாப்பூர் அரசு மற்றும் அக்கல்கோட் அரசு ஆகியவைகள் பிரித்தானிய இந்தியாவுடன் இணைக்கப்பட்டது. போன்சுலேக்கள் ஆண்ட இராச்சியங்கள் இந்தியப் பிரிவினைக்குப் பின்னர் 1948ல் இந்தியாவுடன் இணைக்கப்பட்டது.
# போன்சலே

## புகழ் பெற்ற போன்ஸ்லே வம்சத்தினர்

நிறுவிய போன்ஸ்லே வம்சத்தில் பிறந்த பேரரசர் சிவாஜி]]  
- சத்ரபதி சிவாஜி - (1630–1680), மராத்தியப் பேரரசை நிறுவியவார்.  
- வெங்கோஜி - சத்ரபதி சிவாஜியின் இளைய தம்பி, தஞ்சை நாயக்கர்களை வென்று 1676ல் தஞ்சாவூர் மராத்திய அரசை நிறுவியவர்.  
- சத்திரபதி சம்பாஜி - (1657–1689), பேரரசர் சிவாஜியின் மகனும், மராத்தியப் பேரரசின் இரண்டாவது பேரரசர் ஆவார்.
- சத்திரபதி இராஜாராம் (1670–1700), பேரரசர் சிவாஜியின் இளையதாரத்தின் மகனும், சத்திரபதி சம்பாஜிக்குப் பின்னர் பேரரசர் ஆனவர்.  
- தாராபாய் - (1675–1761),சத்திரபதி இராஜாராமின் பட்டத்து இராணியும், 1700ல் இராசாராம் மறைவிற்குப் பின்னர் மராத்தியப் படைகளின் தலைமைப் படைத்தலைவராக இருந்தவர். தனது சிறுவயது மகன் இரண்டாம் சிவாஜியின் பெயரில் மராத்தியப் பேரரசை வழிநடத்தியவர்.  
- சாகுஜி (1708–1749) - சம்பாஜியின் மகனும் சிவாஜின் பேரனும் ஆவார். மராத்தியப் பேரரசின் வாரிசுரிமைப் போரில், இவர் தன் சிற்றன்னையான தாராபாய் மற்றும் அவரது சிறுவயது மகன் இரண்டாம் சிவாஜியை பதவியிலிருந்து விரட்டி விட்டு சத்திரபதியாக முடிசூட்டிக் கொண்டவர்.  
- இரண்டாம் சிவாஜி - கோல்ஹாப்பூர் இராச்சிய மன்னர் (9 சூன் 1696 – 14 மார்ச் 1726)  
- இரண்டாம் சரபோஜி- தஞ்சாவூர் மராத்திய மன்னர் (1798-1832)  
- சத்திரபதி சாகு மகராஜ்- கோல்ஹாப்பூர் சமஸ்தான மன்னர் (26 சூன் 1874 – 6 மே 1922)
# போன்சலே

## இதனையும் காண்க

- தஞ்சாவூர் மராத்திய அரசு (1674 - 1799)
- மராத்திய அரச குலங்கள் மற்றும் அரசுகள் பட்டியல்
- மராத்தியப் பேரரசு
- மராத்திய கூட்டமைப்பு
- மூன்றாம் ஆங்கிலேய மராட்டியப் போர்
- ஆங்கிலேய-மராட்டியப் போர்கள்
# டேவிசன்-செர்மர் சோதனை

**டேவிசன்–செர்மர் சோதனை** (*Davisson–Germer experiment*) என்பது இயற்பியல் ஆய்வுகளில் முக்கியமானவைகளில் ஒன்று. குவாண்டம் இயங்கியல் கோட்பாடுகளில் ஒன்றான
அலை–துகள் இருமை கொள்கையினை இச்சோதனை நிரூபித்தது. கிளிண்டன் ஜோசப் டேவிசன், லெச்டர் செர்மர் ஆகிய அமெரிக்க இயற்பியலாளர்கள் 1923-1927 வரை இச்சோதனையை மேற்கொண்டு கருத்தாக மட்டுமே இருந்த டி பிராலி அலைகள் எனப்படும் பருப்பொருள் அலைகளை உருவாக்க முடியும் என நிரூபித்தனர். அதிலும் முக்கியமாக இலத்திரன்கள் அலையாகவும், துகளாகவும் செயல்படுவது கண்டறியப்பட்டது. குவாண்டம் இயங்கியல் மற்றும் சுரோடிங்கர் சமன்பாடு ஆகியவற்றை பரீட்சார்த்த முறையிலும் சோதிக்க அடித்தளமாக இச்சோதனை அமைந்தது.
# டேவிசன்-செர்மர் சோதனை

## வரலாறு

ஆல்பர்ட் ஐன்ஸ்டைன் 1905 ஆம் ஆண்டு வெளியிட்ட ஒளிமின் விளைவு பற்றிய ஆய்வுக் கட்டுரையில் ஒளியானது, அலையாகவும், துகளாகவும் செயல்படுவதை விளக்கினார். இவ்வாய்வு அவருக்கு 1921 ஆம் ஆண்டிற்கான நோபல் பரிசைப் பெற்றுக் கொடுத்தது. துகளாகச் செயல்படும் ஒளி போட்டான் என அழைக்கப்படுகிறது. அலை என்று கூறப்பட்ட ஒளி, துகளாகச் செயல்படுவது போல், துகளாகச் செயல்படும் இலத்திரன்கள் அலையாகவும் செயல்படலாம் என்ற சிந்தனையே லுாயி டி பிராலியை டி பிராலி அலைகள் பற்றிய விளக்கம் அளிக்கச் செய்தது. கிளிண்டன் ஜோசப் டேவிசன் மற்றும் லெச்டர் செர்மர் இணைந்து சோதனை மூலம் டி பிராலி அலைகளை உருவாக்கினர்.
# டேவிசன்-செர்மர் சோதனை

## அணுத்துகள்கள்

அணுத்துகள் என்பது அணுவைக் கட்டமைக்கும் துகள்களாகும். அவற்றில் எலத்திரான்கள் என்ற துகளே அணுவின் இயற்பியல் மற்றும் வேதியியல் பண்புகளை நிர்ணயிக்கிறது.
# டேவிசன்-செர்மர் சோதனை

## டி பிராலி அலைகள்

குவாண்டம் விசையியலில், **பருப்பொருள் அலைகள்** என்பது பருப்பொருட்களில் காணப்படும் அலை-துகள் இருமை பற்றிய கோட்பாடாகும். இக்கோட்பாட்டை லுாயிச் டி பிராலி என்ற இயற்பியல் அறிஞர் அறிமுகப்படுத்தினார். இயக்கத்திலுள்ள ஒவ்வொரு துகளுக்கும் அலைபண்பும் உள்ளது .இவ்வலையே டி பிராலி அலைகள் எனப்படுகிறது.
# டேவிசன்-செர்மர் சோதனை

## போரின் இயற்பியல் சத்திச்சொட்டாக்குகை கோட்பாடு

போர் அணு மாதிரி ஒரு எலத்திரனால் அணுக்கருவைச் சுற்றியுள்ள அனைத்துச் சுற்றுப்பாதைகளிலும் சுற்றி வர முடியாது. எலத்திரான்கள், அனுமதிக்கப்பட்ட சுற்றுப்பாதைகளில் மட்டுமே சுற்றி வர முடியும். அப்பொழுது எலத்திரானின் கோண உந்தம் இன் முழு மடங்காக இருக்க வேண்டும். [இதில் = 6.626×10<sup>&minus;34</sup> Js. பிளாங்க் மாறிலி] இந்தப் பாதைகள் நிலைப்புத்தன்மை கொண்ட பாதைகள் அல்லது கதிர் வீசாப் பாதைகள் எனப்படும். இப்பாதையில் இயங்கும் எலத்திரான்கள் ஆற்றலை கதிர்வீசுவதில்லை. இவை எலத்திரான்களின் அலையியக்கத்தை கூறுகிறது.
# டேவிசன்-செர்மர் சோதனை

## இலத்திரன் விளிம்பு விளைவு

எலத்திரான்களின் அலை பண்பினால் விளிம்பு விளைவு ஏற்படுகிறது.எலத்திரான்களை வேகமாகச் செலுத்தி குறுக்கீட்டு விளைவின் மூலம் விளிம்பு விளைவு ஏற்படுத்தப்படுகிறது.திண்மப்பொருள் இயற்பியலில் படிக அமைப்புகளை அறிய எலத்திரான் விளிம்பு விளைவு உதவுகிறது.
# டேவிசன்-செர்மர் சோதனை

## டேவிசன்-செர்மர் சோதனை

### அமைப்பு

- எலத்திரான் கற்றையை உமிழும் எலத்திரான் உமிழ்ப்பான் (electron gun) உள்ளது.இது வெப்பத்தினால் எலத்திரான்களை உமிழ்கிறது.பேரியம் ஆக்சைடு பூசப்பட்ட டங்க்ஸ்டன் இழை உமிழ்ப்பானாக பயன்படுகிறது.
- 44V முதல் 68V வரை உள்ள மின்னழுத்தம் எலத்திரான்களை முடுக்கப் பயன்படுகிறது.
- மிகச் சிறிய துளையிடப்பட்ட உருளைகள் எலத்திரான்களை நேர்வரிசையாக்க உதவுகிறது.
- நிக்கல் உலோகமானது எலத்திரான்கள் மோதும் இலக்காக (Target) பயன்படுகிறது.
- எதிரொளி்க்கப்பட்ட எலத்திரான்கள் எதிரொளி்க்கும் கோணங்களைக் கண்டறிய பாரடே பெட்டி (Faraday cup) இணைக்கப்பட்டுள்ளது.
- மொத்த அமைப்பும் வெற்றிடத்தில் வைக்கப்பட்டுள்ளது.
# டேவிசன்-செர்மர் சோதனை

## டேவிசன்-செர்மர் சோதனை

### சோதனையின் முடிவுகள்

- எதிரொளிப்புக் கோணம் 50<sup>0</sup> ஆக இருக்கும் போது எலத்திரானின் செறிவு அதிகபட்சமாக இருக்கும்.
- பருப்பொருள் அலைகளின் அலைநீளம் 0.165&nbsp;nm (nano meter) ஆக இருக்கும்.
# டேவிசன்-செர்மர் சோதனை

## டேவிசன்-செர்மர் சோதனை

### பிற குறிப்புகள்

- எலத்திரானின் அலைப் பண்பு எலத்திரான் விளிம்பு விளைவு மூலம் நிரூபிக்கப்படுகிறது.
- ஆக்கச்சார்பு குறுக்கீடு (constructive interference) என்ற குறுக்கீட்டு விளைவின் மூலம் எலத்திரானின்
அலைப் பண்பு அறியப்படுகிறது.
- முடுக்கப்பட்ட அனைத்து துகள்களும் அலைப் பண்பைப் பெற்றிருக்கும்.
- துகள்களின் நிறையும் அவற்றினால் உருவாகும் அலையின் அலைநீளமும் எதிர்விகிதத்தில் இருக்கும்.
- மீள்தன்மையுள்ள சிதறல் மூலம் எலத்திரன் எதிரொளிக்கப்படுகிறது.
- நிக்கல் அணுக்களிடையேயுள்ள துாரம் எலத்திரான் விளிம்பு விளைவு ஏற்படுத்தும் அளவில் உள்ளது.
- லுாயிச் டி பிராலி அவர்கள் அனுமானித்த அலைநீளத்தின் அளவும், கிளிண்டன் ஜோசப் டேவிசன் மற்றும்
லெச்டர் செர்மர் செய்த சோதனையின் முடிவில் கணக்கிடப்பட்ட அலைநீளத்தின் அளவும் ஒத்துப் போனது.
# டேவிசன்-செர்மர் சோதனை

## டேவிசன்-செர்மர் சோதனை

### பயன்கள்

எலத்திரான் நுண்ணோக்கி உருவாக காரணமாக இச்சோதனை அமைந்துள்ளது.LEED (Low Energy Electron Diffraction) எனப்படும் குறைந்த ஆற்றல் கொண்ட எலத்திரான் விளிம்பு விளைவு மூலம் உருப்பெருக்கம் செய்யும் முறை அதிக அளவில் பயன்பாட்டில் உள்ளது.இதன் மூலம் படிகங்களின் அமைப்பையும், அணுக்களுக்கிடையேயுள்ள துாரத்தையும் கண்டறிய உதவுகிறது.
# சீனித்துளசி

**சீனித்துளசி** அல்லது **சர்க்கரைத் துளசி** (*Stevia rebaudiana*) என்பது; சூரியகாந்தி குடும்ப அங்கத்தின் ஒரு பிரிவான சிடீவியா எனப்படும் தாவரவியல் குடும்பத்தின் ஒரு பேரினம் ஆகும். இனிப்புத் தன்மையைக்கொண்டுள்ள இத்தாவரத்தை, பொதுவாக மிட்டாய் இலை (*candy leaf*), இனிப்பு இலை (*sweet leaf*) மற்றும் சர்க்கரை இலை (*sugar leaf*) எனவும் பிராந்தியப் பெயரால் அழைக்கப்படுகிறது.
# சீனித்துளசி

## தாயகம்

தென் அமெரிக்கா நாடுகளான பிரேசில், மற்றும் பரகுவை போன்ற மென்மையான ஈரப்பதம் மிகுந்த பிராந்தியங்களில் செழித்து வளரக்கூடிய இந்த சீனித்துளசி, ஈரமான சூழ்நிலையில் வளர்ந்தாலும், இதன் வேர்ப் பகுதியில் நீர்த்தேக்கம் உகந்ததல்ல.
சீனித்துளசி எனும் இத்தாவரத்தை, இனிப்பு இலைக்காக வளர்க்கப்படுகிறது. சுவையூட்டும் பொருட்களின் ஆதாரமாக உள்ள இந்த தாவரத்தை, பல்வேறு வர்த்தக பெயர்களில் விற்கப்படுகின்றன. சர்க்கரைப் பதிலீடு சரக்காக பயன்படுத்தப்படும் அவை, சிடீவியா (*stevia*) என பொதுவாக அறியப்படுகின்றன. பல்வேறு இனிப்பு பண்டங்கள் உற்பத்தி செய்ய உதவும் சிடீவியால் கிளைகோசைடு எனும் மூலப்பொருள் சீனித்துளசியின் இலையிலிருந்தே பெறப்படுகிறது. மேலும், முக்கியமாக சிடீவோசைடு (*stevioside*) மற்றும் ரெபாடியோசைடு (*rebaudioside*) போன்ற மூலப்பொருட்களும் இதிலிருந்தே கிடைக்கப்பெறுகிறது, இவை சர்க்கரையின் இனிப்பு சுவையைவிடவும் 250 - 300 மடங்கு கூடுதலாக உள்ளது குறிப்பிடத்தக்கது.
# சீனித்துளசி

## வரலாறு மற்றும் பயன்பாடு

அடிப்படைத் தொகுதி.]]
தென் அமெரிக்காவை தாயகமாகக் கொண்ட இந்த சீனித்துளசி, பிரேசில் மற்றும் பரகுவைச் சேர்ந்த குவாரனி எனும் பூர்வீகக் குடிகளால் சுமார் 1500 ஆண்டுகளாக பயன்படுத்தப்பட்டு வந்ததாக கருதப்படுகிறது.  
1899 ஆம் ஆண்டில், தாவரவியலாளர் மோயெசு சாண்டியாகோ பெர்டோனி (*Moisés Santiago Bertoni*) என்பவரால் முதன்முதலாக கிழக்கு பராகுவேவில் வளர்ந்த இத்தாவரத்தை கண்டறிந்து, அதன் இனிப்பு சுவையை விவரிக்கப்பட்டுள்ளது.  
1931 ஆம் ஆண்டில், வேதியியல் வல்லுநர்களான எம். பிரீடெல் (*M. Bridel*) மற்றும் ஆர். லாவீல்ல் (*R. Lavielle*) ஆகியோர்களால், அத்தாவரத்தின் இலைகளிலிருந்து கிளைகோசைடுகள் (*Glycosides*), சிடீவிசைடுகள் (*Steviosides*), மற்றும் ரெபாடியோசைடுகளை (*Rebaudioside*) தனித்தனியாக இனிப்பு சுவைகளை தனிமைப்படுத்தினர்.
மேலும், அக்லிகோன் (*Aglycone*) மற்றும் கிளைகோசைட்டின் சரியான கட்டமைப்பு 1955 இல் வெளியிடப்பட்டது.
# சீனித்துளசி

## சாகுபடி

பெரும்பகுதி விதைகள் முலைப்பத் திறன் அற்று ஒரு சிறிய சதவிகிதம் மட்டும் இனப்பெருக்கம் செய்யும் சீனித்துளசி தாவரத்தை, தாவர மரபியல் படியெடுப்பு மூலம் இனப்பெருக்கம் செய்வதே சிறந்த முறையாக கருதப்டுகிறது. மேலும், பரந்த புல்வெளிகளிலும், மலைப்பகுதிகளிலும் நன்கு வளரக்கூடியது.
# சீனித்துளசி

## வளரியல்பு

2 அடி - 3 அடி உயரம் வரையில் வளரக்கூடிய இந்த இனிப்புத் துளசி, இயற்கை உரம், மற்றும் மக்கிய தொழு உரத்தில் மட்டுமே வளரும். சுயமாக மகரந்தச் சேர்க்கையில் விதைகளை உருவாக்கும் தன்மையைக் கொண்ட இத்தாவரத்தின் பூக்கள் வெள்ளை நிறத்திலும், விதைககள் கருமை நிறத்திலும் காணப்படுகிறது.
# சத்திரபதி இராஜாராம்

**சத்திரபதி இராஜாராம்** (Rajaram Raje Bhosale) (ஆட்சிக் காலம்:1670 – 1700) சத்ரபதி சிவாஜியின் இளைய மகனும், சம்பாஜியின் ஒன்று விட்ட தம்பியும் ஆவார்.
# சத்திரபதி இராஜாராம்

## குடும்பம்

சத்திரபதி இராஜாராமுக்கு தாராபாய் மற்றும் இராஜேஸ்பாய் என இரண்டு மனைவியரும், இரண்டாம் சிவாஜி மற்றும் இரண்டாம் சம்பாஜி என இரண்டு குழந்தைகளும் இருந்தனர்.
# சத்திரபதி இராஜாராம்

## முடி சூட்டல்

1689ல் சம்பாஜியின் மறைவிற்குப் பின்னர், ராய்கட் கோட்டையில் 12 மார்ச் 1689 அன்று இராஜாராமிற்கு மராத்தியப் பேரரசின் சத்திரபதியாக மகுடம் சூட்டப்பட்டது. சத்திரபதி இராஜாராம், மராத்தியப் பேரரசை காக்க, 11 ஆண்டுகள் தக்காண சுல்தான்கள் மற்றும் முகலாயர்களுடன் போராடினார்.
# சத்திரபதி இராஜாராம்

## செஞ்சி முற்றுகை

25 மார்ச் 1689ல் ராய்கட் கோட்டையை முகலாயர்கள் கைப்பற்றியதால், மராத்தியப் பேரரசின் தற்காலிகத் தலைநகரமாக செஞ்சிக் கோட்டைக்கு மாற்றப்பட்டது.  
முகலாயப் பேரரசர் அவுரங்கசீப்பின் படைகள் செஞ்சி கோட்டையை ஏழாண்டு முற்றுக்கைக்குப் பின், செப்டம்பர், 1698ல் கைப்பற்றியதால், இராஜாராம் வேலூருக்குத் தப்பி ஓடினார். பின்னர் கோலாப்பூரில் உள்ள விசால்கர் கோட்டைக்குச் சென்றார். " இறுதியாக இராஜாராம், சதாரா கோட்டையை தன் பேரரசின் தலைநகராகக் கொண்டார்.
# சத்திரபதி இராஜாராம்

## இறப்பும் வாரிசுரிமை பிணக்குகளும்

சத்திரபதி இராஜாராம் நுரையீரல் நோயால் தமது முப்பதாவது வயதில், 1700ல் புனே பகுதியில் உள்ள சிங்காத் கோட்டையில் மறைந்தார். இவரது மூத்த மனைவி தாராபாய், தன் இளவயது மகன் இரண்டாம் சிவாஜியை மராட்டியப் பேரரசின் சத்திரபதியாக அறிவித்து, தான் இரண்டாம் சிவாஜியின் காப்பாளாராக மராத்தியப் பேரரசை வழிநடத்தினார்.  
இந்நிலையில் மறைந்த இராஜாராமின் அண்ணன் சம்பாஜியின் மகனும், பட்டத்து இளவரசருமான சாகுஜி, தில்லி அவுரங்கசீப்பின் சிறையில் இருந்து தப்பியோடி, சதாராவிற்கு வந்தார். சதாராவில் தாராபாய்க்கும், சாகுஜிக்கும் இடையே மராத்தியப் பேரரசின் வாரிசுரிமை குறித்த பிணக்குகள் ஏற்பட்டது. இறுதியில் பேஷ்வாக்களின் ஆலோசனைகளின் படி, சாகுஜிக்கு மராத்தியப் பேரரசின் சத்திரபதியாக பட்டம் சூட்டப்பட்டது.  
பின்னர் சத்திரபதி இராஜாராமின் மூத்த மனைவி தாராபாய், தன் மகன் இரண்டாம் சிவாஜிக்காக கோல்ஹாப்பூரில் தனி இராச்சியத்தை நிறுவினார். இராஜாராமின் இரண்டாவது மனைவியான இராஜேஸ்பாய், தன் சக்களத்தி தாரபாயையும், அவரது மகன் இரண்டாம் சிவாஜியை விரட்டி விட்டு, தன் மகன் இரண்டாம் சம்பாஜியை கோல்ஹாப்பூர் இராச்சியத்தின் மன்னராக முடிசூட்டினார்.
# சத்திரபதி இராஜாராம்

## இதனையும் காண்க

- தாராபாய்
- போன்சலே
- மராட்டியப் பேரரசு
- மராத்திய அரச குலங்கள் மற்றும் அரசுகள் பட்டியல்
- பேஷ்வாக்கள்
# ஒத்திசைவு

இயற்பியலில், **ஒத்திசைவு** அல்லது **பரிவு** (*resonance*) என்பது ஒரு அதிர்வுறும் அமைப்பு அல்லது புற விசையானது வேறொரு அமைப்பினை குறிப்பிட்ட அதிர்வெண்களில் பெரிய வீச்சத்துடன் இயக்கும் நிகழ்வு ஆகும்.  
தொகுதியின் வீச்சம் ஒப்பீட்டளவில் அதிகமாக உள்ள அதிர்வெண்கள் பரிவுறும் அதிர்வெண்கள், ஒத்திசைவுறும் அதிர்வெண்கள் அல்லது இயற்கை அதிர்வெண்கள் என்று அழைக்கப்படுகின்றன. ஒத்திசைவு அதிர்வெண்களில் சிறிய ஆவர்த்தனமான விசை கூட பெரிய வீச்சமுடைய அலைவுகளை தொகுதிகளில் உண்டாக்கின்றன. இவை தேக்கி வைக்கப்பட்டிருக்கும் அதிர்வு ஆற்றல் மூலம் உண்டாகின்றன.  
ஒத்திசைவானது ஓர் அமைப்பு வெவ்வேறு ஆற்றல் சேமிப்பு முறைகளுக்கு இடையில் இலகுவாக ஆற்றலை சேமித்தும் பரிமாற்றக்கூடியதாகவும் இருக்கும் சந்தர்ப்பத்தில் நிகழ்கிறது.(ஊசலினை எடுத்துக்கொண்டால் இவ் ஆற்றலானது இயக்க ஆற்றலாகவும் நிலை ஆற்றலாகவும் உள்ளது.) ஆனால் ஒவ்வொரு சுழற்சியிலும் சிறிதளவு ஆற்றல் இழக்கப்படுகிறது, இது தணிவிப்பு எனப்படுகிறது. தணிவிப்பின் அளவு சிறிதாக இருக்கும் போது ஒத்திசைவு அதிர்வெண் தொகுதியின் இயற்கை அதிர்வெண்ணிற்கு அண்ணளவாக சமனாக இருக்கும், இயற்கை அதிர்வெண் எனப்படுவது தொகுதியின் தூண்டப்படாத அதிர்வெண் ஆகும். சில அமைப்புகள் பல ஒன்றிற்கு ஒன்று மாறுபட்ட ஒத்திசைவு அதிர்வெண்களை கொண்டுள்ளன.  
ஒத்திசைவு என்பது அனைத்து விதமான அதிர்வுகளில் அல்லது அலைகளிலும் ஏற்படுகின்றது. அவையாவன இயந்திர அதிர்வு, ஒலி அதிர்வு, மின்காந்த அதிர்வு, அணுக்கரு காந்த அதிர்வு (NMR), எலக்ட்ரான் சுழற்சி அதிர்வு (ESR) மற்றும் குவாண்டம் அலை செயல்பாடுகளின் ஒத்திசைவு ஆகியனவாகும்.
# சாகுஜி

**சத்ரபதி சாகுஜி போன்சலே** (Shahuji Bhosle) (1682–1749) மராட்டியப் பேரரசின் நிறுவனரும், போன்சலே குல சத்ரபதி சிவாஜியின் பேரனும், சம்பாஜியின் மகனும் 5வது மராட்டியப் பேரரசரும் ஆவார்.
1689ல் தன் சிறு வயதில் சாகுஜி தன் தாயுடன் தில்லி முகலாயர்களின் சிறையில் அடைக்கப்பட்டார்.  
பின் இளைஞராக வளர்ந்த சாகுஜி 1708ல் முகலாயர்களின் சிறைக்கூடத்திலிருந்து சாத்தாராவிற்கு தப்பி வந்தார். அங்கு தனக்கு பதிலாக மராட்டிய அரசராக வீற்றிருந்த சத்திரபதி இராஜாராம் – தாராபாய் இணையரின் மகனுமான இரண்டாம் சிவாஜியை, பெரும் பிணக்குகளுடன் பதவியிலிருந்து அகற்றி விட்டு தான் மராத்திய அரசின் சத்திரபதியாக முடிசூட்டிக் கொண்டார்.  
சத்திரபதி சாகுஜி தனது ஆலோசனை கூறவும், மராத்தியப் படைகளை வழிநடத்தவும் பேஷ்வாக்களை நியமித்துக் கொண்டார்.
# சாகுஜி

## பேரரசின் விரிவாக்கம்

மராத்தியப் பேரரசின் முதல் பேஷ்வாவாக நியமிக்கப்பட்ட பாலாஜி விஸ்வநாத் மற்றும் மராத்திய கூட்டமைப்பின் இடைவிடாத முயற்சியால், வட இந்தியா, மேற்கு இந்தியா மற்றும் கிழக்கிந்தியாவின் பெரும் பகுதிகள் மராத்தியப் பேரரசுடன் இணைக்கப்பட்டது.  
சாகுஜியின் காலத்தில் அவரது படைத்தலைவர்களான ஹோல்கர், கெயிக்வாட் மற்றும் சிந்தியா வம்சத்தவர்கள் குவாலியர் அரசு, இந்தூர் அரசு, பரோடா அரசுகளின் சிற்றரசர்களாக இருந்தனர்.
# சாகுஜி

## பேஷ்வாக்களின் ஆதிக்கம்

சத்திரபதி சாகுஜியின் மறைவிற்குப் பின் வந்தவர்கள் பெயரளவிற்கு மராட்டிய சத்திரபதிகளாக இருந்தனர். அரசின் அனைத்து அதிகாரங்களும் சத்திரபதியின் பெயரில் பேஷ்வாக்களின் கையில் சென்றது.
# சாகுஜி

## இதனையும் காண்க

- போன்சலே
- மராத்தியப் பேரரசு
- மராத்திய அரச குலங்கள் மற்றும் அரசுகள் பட்டியல்
# ஜெப் பெசோஸ்

**ஜெப் பெசோஸ்** (Jeff Bezos 12 சனவரி 1964) என்பவர் அமெரிக்க பெரும் பணக்காரர், தொழிலதிபர் மற்றும் கொடையாளர் ஆவார். இவருடைய சொத்தின் நிகர மதிப்பு 200 பில்லியன் டாலர்கள் என்று புளூம்பர்க் மதிப்பீட்டு நிறுவனம் கணித்துள்ளது.தற்போதைய கணக்குப்படி இவர் தான்உலகிலேயே பெரும்பணக்காரர் ஆவார். இவர் அமேசான் டாட் காம் என்னும் நிறுவனத்தைத் தொடங்கியவர் இந்தக் குழுமத்தில் 71 விழுக்காடு பங்குகளை ஜெப் பெஸோஸ் கொண்டிருக்கிறார்.
# ஜெப் பெசோஸ்

## அமேசான் டாட் காம்

1994 இல் நியூயார்க்கில் ஒரு நிதி குழுமத்திலிருந்து விலகி நூல்களை இணைய வழி விற்கும் தொழிலில் இறங்கினார். அமேசான் டாட் காம் என்னும் இவர் தொடங்கிய குழுமம் இணைய அங்காடியாகச் செயல்படுகிறது. மின்னணுப் பொருள்கள் பயன்பாட்டுப் பொருள்கள் அனைத்தையும் சில்லறை வணிக முறையில் இக்குழுமம் விற்கிறது.  
மைக்ரோசாப்ட் தலைவர் பில் கேட்ஸ் மற்றும் அமெரிக்கப் பெரும் முதலீட்டாளர் வாரன் பபெட் ஆகிய தொழிலதிபர்களுக்கு அடுத்தபடியாக வைத்து மதிக்கப்படுகிறார்.  
ஜெப் பெசோஸ் கூகுள் நிறுவனத்திலும் தொடக்க முதலீட்டாளர்களில் ஒருவர். 1998 இல் 250000 அமெரிக்க டாலர்களை முதலீடூ செய்தார்.
# ஜெப் பெசோஸ்

## கொடைகள் அளித்தல்

- ஜெப் பெஸோஸ் தம் மனைவியுடன் இணைந்து ஒரு பாலினர் திருமணத்தை ஆதரித்து 2.5 மில்லியன் டாலர்கள் நன்கொடையாக வழங்கினார்.
- கல்வி வளர்ச்சிக்காகக் குடும்ப அறக்கட்டளை தொடங்கினார். இந்த அறக்கட்டளை பிரெட் ஹட்சின்சன் புற்று நோய் ஆராய்ச்சி மையத்திற்கு 2009 ஆம் ஆண்டில் 10 மில்லியன் டாலர்களும், 2010 ஆம் ஆண்டில் 20 மில்லியன் டாலர்களும் வழங்கியது.
- சியாட்டிலில் உள்ள வரலாறு மற்றும் தொழில்கள் அருங்காட்சியகத்திற்கு 10 மில்லியன் டாலர்கள் கொடை அளித்தார்.
# பின்னி அண்டு கோ

**பின்னி அண்டு கோ** (*Binny and Co*) என்பது சென்னை நகரில் கப்பல், நெசவு, வங்கி, இன்சூரன்சு போன்ற தொழில்களைச் செய்த பெரிய குழுமம் ஆகும். இது சென்னையில் 200 ஆண்டுகளுக்கு முன் மிகப் பெரிய வணிக நிறுவனமாக விளங்கி வந்தது.  
1797 ஆம் ஆண்டில் பின்னி அண்டு குழுமம் சான் பின்னி என்பவரால் தொடங்கப்பட்டது. கப்பல்களில் சரக்குகளை அனுப்புவதற்கும் பெறுவதற்குமான முகவாண்மை அலுவல்களைச் செய்தது. முதலில் அண்ணா சாலையில் அமீர் பாக் என்ற கட்டடத்தில் இதன் அலுவலகம் இருந்தது. பிறகு சில கட்டடங்கள் தாண்டி தற்பொழுது தாஜ் கன்னிமரா விடுதி இருக்கும் இடத்தில் மாறியது. பின்னர் 1812 ஆம் ஆண்டில் அரண்மனைக்காரன் தெருவில் உள்ள ஒரு கட்டடத்திற்கு மாறியது. பின்னர் தன் தொழிலை விரிவுபடுத்தும் வகையில் வங்கி மற்றும் இன்சூரன்சு தொழில்களில் இறங்கியது. டெனிசன் என்பவருடன் கூட்டு சேர்ந்து 1800 ஆம் ஆண்டில் பின்னி அண்ட் டெனிசன் என்று குழுமத்தின் பெயரை மாற்றி அமைத்தனர்.  
பிரிட்டிசு இந்தியா ஸ்டிம் நேவிகேசன் குழுமத்தின் முகவர்களாக இயங்கியது. பேருந்து சேவையையும் தொடங்கி நடத்தியது. மெட்றாஸ் சேம்பர் ஆப் காமர்ஸ் அன்ட் இண்டஸ்டரியை பின்னி அண்டு கோ தொடங்கியது. பின்னி ஆண்டு கோ 1876 இல் பங்கிங்காம் ஆலையையும் பின்னர் 1881 இல் கர்னாட்டிக் ஆலையையும் தொடங்கியது. இவ்விரண்டு நிறுவனங்களும் 1920 இல் இணைந்து பங்கிங்காம் அண்ட் கர்னாடிக் மில்ஸ் என்னும் பெயர் பெற்றது. மேலும் தொடர்ந்த வளர்ச்சியில் பெங்களுருவில் 1884 ஆம் ஆண்டில் பெங்களூர் காட்டன் சில்க் அன்ட் உல்லன் மில்ஸ் என்னும் பெயரில் அமைக்கப்பட்டது. 1926-ஆம் ஆண்டு இங்கு ஒரு வேலை நிறுத்தம் ஏற்பட்டது. இது இந்திய விடுதலைப் போராட்டத்தின் ஒரு பகுதியாகக் கருதப்படுகிறது.  
1906 அக்டோபர் 22 இல் ஏற்பட்ட ஆர்புத்நாட் வங்கி மூடியதன் காரணமாக, பின்னி ஆண்டு கோ இழப்புக்கு உள்ளாகியது. இந்தியா விடுதலை பெற்றதும் மேலும் சறுக்கல்கள் உருவாகின. 1970 க்குப் பிறகு பங்கிங்காம் அண்ட் கர்னாடிக் மில்ஸ் குழுமமும் வீழ்ச்சியுறத் தொடங்கியது. 1996 இல் செயல்பாடுகள் நின்றன. 2001 இல் மில்கள் விற்கப்பட்டன.
# மக்னீசியம் சல்பேட்டு

**மக்னீசியம் சல்பேட்டு** (*Magnesium sulfate*) என்பது MgSO<sub>4</sub> என்ற மூலக்கூறு வாய்ப்பாட்டைக் கொண்ட ஒரு கனிம உப்புச் சேர்மம்) ஆகும். இது **எப்சம் உப்பு** (*Epsom salt*) உன அழைக்கப்படக்கூடிய எப்டாஐதரேட்டு சல்பேட்டு கனிமமான எப்சோமைட்டு (MgSO<sub>4</sub>·7H<sub>2</sub>O) உடன் சேர்த்து தவறாகப் புரிந்து கொள்ளப்படுகிறது. இதன்ஒற்றைஐதரேட்டானMgSO<sub>4</sub>·H<sub>2</sub>O கீசரைட்டு கனிமமாக காணப்படுகிறது. 1970களின்மத்தியில்இதன் ஒட்டுமொத்த உலக வருடாந்திர பயன்பாடு 2.3 மில்லியன் டன்னாக இருந்தது. இந்த உப்பு அதிகமாக வேளாண்மைத் துறையில் பயன்படுத்தப்படுகிறது.
நீரற்ற மக்னீசியம் சல்பேட்டு ஒரு உலர்த்தும் காரணியாக பயன்படுத்தப்படுகிறது. நீரற்ற வடிவமானதுகாற்றிலிருந்து நீரை உறிஞ்சும் தன்மை கொண்டது. இதன்காரணத்தால்இந்தவடிவத்தை துல்லியமாகஎடையிடுவதுகடினமாகஉள்ளது.இந்தவடிவமானது, மருத்துவத் துறையில் கரைசல்களைத் தயாரிக்கப் பெரிதும் விரும்பப்படுகிறது. எப்சம்உப்பானதுபாரம்பரியமாககுளியல்உப்பின்ஒருபகுதிப்பொருளாகப்பயன்படுத்தப்பட்டுவருகிறது. எப்சம் உப்பினை ஒரு அழகு சாதனப் பொருளாகவும் பயன்படுத்தலாம். மெய்வல்லுநர்கள் புண்பட்ட அல்லது வலியினால் பாதிக்கப்பட்ட தசைகளை தளர்த்திக் கொள்ள இதைப் பயன்படுத்துகிறார்கள். தோட்டங்களில் பயிர்களை நன்குவளர்க்க இந்த உப்பு பயன்படுத்தப்படுகிறது. இந்த உப்பு இன்னும் பலவிதமான வழிகளில் பயன்படுகிறது. உதாரணமாக,எப்சம்உப்பு சிராய் துாளை நீக்குவதில் சிறப்பாக பயன்படுகிறது.  
இந்த உப்பு அடிப்படையான நலவாழ்வு அமைப்பில், முக்கியமாக தேவைப்படுகின்ற மருத்துவப்பொருளாக, உலக சுகாதார நிறுவனத்தால் பட்டியலிடப்பட்டுள்ள அத்தியாவசிய மருந்துப்பொருட்களின் மாதிரிப் பட்டியலில் ஒன்றாக உள்ளது.
# மக்னீசியம் சல்பேட்டு

## பயன்கள்

### மருத்துவம்

மக்னீசியம் சல்பேட்டானது, மருந்தியல் துறையில் (வெளிப்பயன்பாட்டிற்கான மற்றும் வாய்வழி பயன்பாட்டிற்கான) எப்சம் உப்பு எனப் பொதுவாக அழைக்கப்படக்கூடிய, மக்னீசியத்தை தயாரிக்க உதவும் ஒருகனிமப்பொருளாகஉள்ளது. மக்னீசியம் சல்பேட்டானது எளிதில் நீரில் கரையக்கூடியது. இதன் கரைதிறனானது, குழைமங்களில் (lotions) கொழுப்புவகைப் பொருட்களுடன் இணைத்துப் பயன்படுத்தும் போதுதடுக்கப்படுகிறது. குழைமங்கள், பொதுவாக நீர் மற்றும் எண்ணெயில் கரையக்கூடிய பகுதிப்பொருட்களை உள்ளடக்கிக் கொள்வதற்காக பால்மங்களையும், தொங்கல்களையும் அடிக்கடி பயன்படுத்திக் கொள்கின்றன.எனவே, குழைமத்தில் உள்ள மக்னீசியம் சல்பேட்டு, தோலிற்கு இடம்பெயரவும், தோல் மூலம் உறிஞ்சப்படுவதற்கும் எளிதில் கிடைக்காமல் போகலாம். ஆகவே, இரண்டு வித ஆய்வுகளும் (நீர்க்கரைசலில் மக்னீசியம் சல்பேட்டு எதிர். பால்மம்/தொங்கலில் மக்னீசியம் சல்பேட்டு) உறிஞ்சும் தன்மை அல்லது உறிஞ்சும் தன்மையில் உள்ள குறைபாட்டை, ஒரு கடத்தியாக இதன் செயல்பாட்டைப் பற்றி முறையான ஆலோசனைகளைத் தெரிவிக்கலாம். இந்த உறிஞ்சும் திறனை பாதிக்கக்கூடிய காரணிகளாக வெப்பநிலை மற்றும் செறிவு போன்றவற்றில் உள்ள மாறுபாடுகள் கூட இருக்கலாம்.  
எப்சம் உப்பு குளியல் உப்புக்களாகவும் மற்றும் பிரித்தெடுக்கும் தொட்டிகளிலும் பயன்படுகிறது. மக்னீசியம் சல்பேட்டு நரம்பின் வழியாக செலுத்தப்படும் மெக்னீசியம் தயாரிப்பதற்கு பயன்படுத்தப்படுகிறது.  
உட்புறமாக செலுத்தும் மருந்துகள் தயாரிப்பில்:  
- வாய் மூலமாகக் கொடுக்கப்படக் கூடிய மக்னீசியம் சல்பேட்டு பொதுவான உவர்ப்பு மலமிளக்கியாகப் பயன்படுகிறது.
- மக்னீசிய சத்துக்குறைபாட்டு (*hypomagnesemia*) நோய்க்கான இழப்பு நீக்க சிகிச்சையில் பயன்படுகிறது.
- மாரடைப்பின் போது ஏற்படும் இதய வெண்ட்ரிக்கிளின் இலயத்தில் ஏற்படும் அதிதீவிர முரணுக்கான (*torsades de pointes*) இலயப்பிழை எதிர்ப்புக்காரணியாகப் (*antiarrhythmic agent*) பயன்படுகிறது.  
அதிகப்படியான மக்னீசியம் ஐப்பர்மக்னீசீமியா (*hypermagnesemia*) உருவாகக் காரணமாக இருக்கலாம்.
# மக்னீசியம் சல்பேட்டு

## பயன்கள்

### வேளாண்மை

தோட்டத்தொழில் மற்றும் வேளாண்மைத் துறைகளில், மக்னீசியம் சல்பேட்டு மண்ணில் உள்ள மக்னீசியம் மற்றும் கந்தகப் பற்றாக்குறையை சரிசெய்யப் பயன்படுகிறது. மக்னீசியமானது பச்சையம் (*chlorophyll*) மூலக்கூறில் ஒரு அத்தியாவசியத் தனிமமாகும். மேலும், கந்தகமானது முக்கியமான ஒரு நுண்ணுாட்டச்சத்து ஆகும். பொதுவாக, அதிக அளவில் இது தொட்டிச்செடிகளுக்கும், மக்னீசியம் தேவைப்படும் தாவரங்களான உருளைக் கிழங்கு, உரோசா, தக்காளி, எலுமிச்சை, கேரட், மற்றும் குடை மிளகாய் போன்ற தாவர வகைகளுக்கும் பயன்படுகிறது. டாலமைட் போன்ற இதரவகை மண் பண்படுத்திகளை விட மக்னீசியம் சல்பேட்டானது அதனின் மிகுதியான கரைதிறன் காரணமாகவும், இலை வழி ஊட்டத்தை அனுமதிக்கக்கூடிய வாய்ப்பு இருப்பதன் காரணமாகவும் சிறப்பான தேர்வாக உள்ளது. சுண்ணாம்புக்கல்லில் காணப்படும் காரவகை மக்னீசியம் உப்புக்களோடு ஒப்பிடும் போது மக்னீசியம் சல்பேட்டின் கரைசலானது நடுநிலைத் தன்மை உடையதாகவும் உள்ளது. ஆகையால், மண்ணிற்கான மக்னீசியம் மூலமாக மக்னீசியம் சல்பேட்டை பயன்படுத்துவது மண்ணின் pH மதிப்பை குறிப்பிடத்தக்க அளவுக்கு மாற்றுவதில்லை. Physical-Properties}}</ref>
# மக்னீசியம் சல்பேட்டு

## பயன்கள்

### உணவு தயாரிப்பு

பியர் அல்லது பீர் எனப்படும் ஒரு வகை மதுபானத் தயாரிப்பில் புளிப்பேற்றும் உப்பாக மக்னீசியம் சல்பேட்டு பயன்படுகிறது. புளிப்பேற்றும் கரைசலில் உள்ள அயனிச்செறிவை சரி செய்யவும், மாவுப்பொருளின் மீதான நொதிகளின் செயலை அதிகப்படுத்தவும், பீர் மதுபானத்தில் விரும்பத்தக்க மணத்தை அதிகப்படுத்தவும் மக்னீசியம் சல்பேட்டு பயன்படுகிறது.
சோயாத்தயிர் (tofu) தயாரிப்பில் உறைய வைக்கும் பொருளாகவும் (coagulant) மக்னீசியம் சல்பேட்டு பயன்படுகிறது.
# மக்னீசியம் சல்பேட்டு

## பயன்கள்

### வேதியியல்

பொதுவாக மக்னீசியம் சல்பேட்டு நீரிலியானது கரிமத் தொகுப்பு முறைகளில் இதனுடைய நீர் மீதான நாட்டத்தின் காரணமாக நீா் உறிஞ்சும் பொருளாகப் பயன்படுகிறது. வேதியியலில் ஒரு வேதிவினையின் விளைபொருளை பிரித்தெடுக்கவும், துாய்மைப்படுத்தவும் பயன்படுத்தப்படும் தொடர்செயல்முறைகளில், ஒரு கரிமப்பொருளின் நிலையானது, மக்னீசியம் சல்பேட்டின் நீரிலியுடன் நெருக்கமாகப் பிணைக்கப்பட்ட தொகுதிகளாக உருவாகும் வரை பூரிதமடைகிறது. நீரேற்றப்பட்ட திண்மமானது வடிகட்டுதல் மற்றும் தெளிய வைத்து இறுத்தல் முறைப்படி நீக்கப்படுகிறது. சோடியம் சல்பேட்டு மற்றும் கால்சியம் சல்பேட்டு போன்ற இதர கனிம சல்பேட்டு உப்புகளும் இது போன்ற முறையில் பயன்படுத்தப்படலாம்.
# மக்னீசியம் சல்பேட்டு

## பயன்கள்

### கடல் சார் துறையில் பயன்

மக்னீசியம் சல்பேட்டு எப்டாஐதரேட்டு கடல் சார் மீன் காட்சியகங்களில் மக்னீசியத்தின் செறிவை நிர்வகிக்க பயன்படுத்தப்படுகிறது. இவ்வாறான கடல் சார் காட்சியகங்களில் அதிக அளவிலான பவழப்பாறைகள் சுண்ணமேற்றச் செயல்முறையின் (calcification process) காரணமாக மெது மெதுவாக அரிக்கப்பட்டு அழிக்கப்படுகிறது. மக்னீசியம் பற்றாக்குறையுள்ள உப்பு நீரில் உள்ள அயனிகளை நிலைக்கச் செய்ய மற்றும் தன்னிச்சையாக, கால்சியம் கார்பனேட்டாக வீழ்படிவாதலை தடுக்க, போதுமான அளவு மக்னீசியம் இல்லாமலிருந்தால், கடல் சார் காட்சியகங்களில் கால்சியம் மற்றும் காரத்தன்மை ஆகியவற்றின் செறிவுகளை கட்டுப்பாட்டுக்குள் வைப்பது மிகவும் கடினமான செயலாகும்.
# மக்னீசியம் சல்பேட்டு

## இயற்பியல் பண்புகள்

மக்னீசியம் சல்பேட்டு நீரில் எளிதில் கரையக்கூடியது. மக்னீசியம் சல்பேட்டின் நீரிலியானது வலிமையான நீர் உறிஞ்சும் பண்பைக் கொண்டுள்ள காரணத்தால், ஈரமுறிஞ்சியாகப் பயன்படுத்தப்படுகிறது. கடல் நீரில் ஒலியை உள்வாங்கிக்கொள்ள உதவும் முதன்மையான பொருளாக மக்னீசியம் சல்பேட்டு உள்ளது. (ஒலி ஆற்றலானது வெப்ப ஆற்றலாக மாற்றப்படுகிறது). ஒலி உறிஞ்சப்படுதல் ஒலியின் அதிர்வெண்ணோடு வலிமையான தொடர்பைக் கொண்டுள்ளது. குறைவான அதிர்வெண் கொண்ட ஒலியலைகள் உப்பினால் குறைவாகவே உறிஞ்சப்படுகின்றன. ஆகவே பெருங்கடல்களில் ஒலியானது இன்னும் அதிக தொலைவுகளைக் கடக்கிறது. போரிக் அமிலமும் ஒலி உறிஞ்சும் பண்பைக் கொண்டுள்ளது. ஆனால் கடல் நீரில் மிக அதிகமாகக் காணப்படும் உப்பான சோடியம் குளோரைடு, மிகவும் குறைவான ஒலி உறிஞ்சு திறனையேக் கொண்டுள்ளது.
# மக்னீசியம் சல்பேட்டு

## ஐதரேட்டுகள்

மக்னீசியம் சல்பேட்டின் (MgSO<sub>4</sub>) ஏறத்தாழ அனைத்து கனிமவியல் வடிவங்களும் ஐதரேட்டுகளாகவே கிடைக்கின்றன. எப்சோமைட்டு “எப்சம் உப்பின்“ இயற்கையான ஒத்த பொருளாகும்.மற்றொரு எப்டாஐதரேட்டான தாமிரத்தைக்-கொண்டுள்ள கனிமமான அல்பெர்சைட்டு (Mg,Cu)SO<sub>4</sub>•7H<sub>2</sub>O, சமீபத்தில் அங்கீகரிக்கப்பட்டுள்ளது. இருந்தபோதிலும், இதுவரை அறியப்பட்டுள்ள மக்னீசியம் சல்பேட்டின் ஐதரேட்டுகளில், இரண்டுமே அதிக நீர் மூலக்கூறுகளைக் கொண்ட ஐதரேட்டுகள் இல்லை. ஏனெனில், சமீபத்தில் புவியிலிருந்து கண்டறியப்பட்டுள்ள கனிமமான மெரிடியானைட்டு, MgSO<sub>4</sub>•11H<sub>2</sub>O, அதிக எண்ணிக்கையிலான நீர் மூலக்கூறுகளைக் கொண்டுள்ளது. இந்தக் கனிமம் செவ்வாய் கோளிலும் கூட கிடைப்பதாக கூறப்படுகிறது. எக்சாஐதரேட்டு அடுத்த (6 நீா் மூலக்கூறுகளுடன் காணப்படும்) கீழ்நிலை ஐதரேட்டாகும். அடுத்த நிலையில் உள்ள மூன்று ஐதரேட்டுகள் — பென்டாஐதரேட்டு (5), இஸ்டார்கியைட்டு (4) மற்றும் சாண்டெரைட்டு (2) ஆகியவை ஆகும் — இவை மிகவும் அரிதாக காணப்படுபவை. கீசரைட்டு ஒரு மோனோஐதரேட்டு எளிதில் ஆவியாகக்கூடிய படிவுகளில் காணப்படும் பொதுவான வடிவம் ஆகும். நீரற்ற மக்னீசியம் சல்பேட்டானது சில எரியக்கூடிய நிலக்கரிச்சுரங்கங்களிலிருந்து கிடைப்பதாகவும், ஆனால் அவை ஒருபோதும் கனிமங்களா கருதப்படுவதில்லை எனவும் தெரிகிறது. ஐதரேட்டுகளின் pH மதிப்பானது சராசரியாக 6.0 (5.5 to 6.5) ஆக இருக்கிறது. மக்னீசயம் ஐதரேட்டுகள் படிக நீரைக் (water of crystallisation) கொண்டுள்ளது.
திட்ட வெப்ப அழுத்த நிலை யில், ஈரப்பதம் குறைவாக போதுமான அளவிற்கு குறைவாக இருக்கும்போது, எப்டாஐதரேட்டானது ஒரு நீர் மூலக்கூறை இழந்து எக்சாஐதரேட்டை உருவாக்கலாம். தோரயமாக 150&nbsp;°C வெப்பநிலையில் எக்சாஐதரேட்டை வெப்பப்படுத்தும் பொழுது ஒற்றைஐதரேட்டானது உருவாகிறது. தோராயமாக 200&nbsp;°C வெப்பநிலையில் ஒற்றைஐதரேட்டை வெப்பப்படுத்தும் போது நீரற்ற மக்னீசியம் சல்பேட்டைத் தயாரிக்கலாம். இந்த வெப்பநிலைக்கு மேலும் தொடர்ந்து வெப்பப்படுத்தினால் நீரற்ற உப்பானது சிதைவடைந்து மக்னீசியம் ஆக்சைடு (MgO) மற்றும் கந்தக ட்ரை ஆக்சைடு (SO<sub>3</sub>) ஆகியவற்றைத் தருகிறது. இருந்தபோதிலும், இந்த வெப்பநிலையில் கந்தக ட்ரை ஆக்சைடு (SO<sub>3</sub>) மெதுவாக சிதைவடைந்து கந்தக டை ஆக்சைடு (SO<sub>2</sub>) மற்றும் ஆக்சிஜன் (O<sub>2</sub>) ஆகியவற்றைத் தருகிறது. கருத்தியலாக 1000°செ அளவில் தான் மக்னீசியம் ஆக்சைடானது சிதைவுறும் எனக் கூறப்பட்டுள்ளது. இருந்தபோதிலும், நடைமுறையில் 250 °செ அளவிலான, குறைவான வெப்பநிலையில் கூட சிதைவுறுதல் நடைபெறுகிறது. இதிலிருந்து இத்தகைய உப்புக்களை உலர்த்த முயலும் போது 200° செ வெப்பநிலைக்கு மேல் வெப்பப்படுத்தாமல் இருக்க வேண்டும் எனவும் அதற்கு மேலான வெப்பநிலைகளில் வெப்பப்படுத்தும் போது கந்தக டை ஆக்சைடு மற்றும் கந்தக ட்ரை ஆக்சைடு போன்ற ஆபத்தான வாயுக்கள் வெளியேறும் வாய்ப்பு உள்ளது என்பது அறிவுறுத்தப்படுகிறது.
# மக்னீசியம் சல்பேட்டு

## உற்பத்தி

எப்டாஐதரேட்டானது கந்தக அமிலத்துடன் மக்னீசியம் கார்பனேட்டு அல்லது ஆக்சைடை நடுநிலையாக்கல் வினைபுரியச் செய்து தயாரிக்கப்படுகிறது. ஆனால், இது வழக்கமாக இயற்கை மூலங்களிலிருந்து நேரடியாகப் பெறப்படுகிறது.
மக்னீசியம் சல்பேட்டின் நீரிலி வடிவமானது ஐதரேட்டுகளை நீர் நீக்க வினைக்கு உட்படுத்தியே தயாரிக்கப்படுகிறது.
# மக்னீசியம் சல்பேட்டு

## பெயர்கள்

இந்த உப்பானது, சல்பேட்டின் கனிமமான எப்டாஐதரேட்டு எப்சோமைட்டுடன் (MgSO<sub>4</sub>•7H<sub>2</sub>O), சேர்த்து அடிக்கடி தவறாகப் புரிந்து கொள்ளப்படுகிறது. இந்த உப்பானது, இங்கிலாந்து நாட்டில் உள்ள சர்ரே எனுமிடத்தில் உள்ள எப்சம் எனக்கூடிய கசப்பான உப்பு நீரூற்றிலிருந்து தயாரிக்கப்பட்டதன் காரணமாக எப்சம் உப்பு எனப் பொதுவாக அழைக்கப்படுகிறது.
# இரணியல் அரண்மனை

**இரணியல் அரண்மனை** (Eraniel Palace) என்பது தமிழ்நாட்டின், கன்னியாகுமரி மாவட்டத்தின், தக்கலையில் இருந்து ஆறு கிலோ மீட்டரில் உள்ள சேரர் கால அரண்மனையாகும். இது ஏறக்குறைய 1300 ஆண்டுகள் பழமையான அரண்மனையாக கருதப்படுகிறது. இந்த அரண்மனையானது தென்னிந்தியாவில் அரசியல் மற்றும் வர்த்தக முக்கியத்துவம் வாய்ந்த ஒரு முக்கிய இடமாக இருந்தது, ஏனென்றால் இரணியல் நகரம் பதினாறாம் நூற்றாண்டு வரை வேணாட்டின் பருவகால தலைநகரமாக இருந்தது. இந்த அரண்மனையில் கடைசியாக உதய மார்த்தாண்டவர்மா ஆட்சி செய்தார். அவரது காலத்துக்கு பிறகு தலைநகரானது பத்மநாபபுரத்துக்கு மாற்றப்பட்டது.
# இரணியல் அரண்மனை

## கட்டடக்கலை

இந்த அரண்மனையானது ஆறு ஏக்கர் பரப்பளவில் விரிந்துள்ளது. இது பண்டையச் சேரர் கட்டிடக் கலையின் எச்சமாகும். இருப்பினும், பல தசாப்தங்களாக புறக்கணிப்பட்டதன் காரணமாக இது பெரும்பாலும் பாழடைந்த நிலையில் உள்ளது. தற்போது, அரண்மனையின் மூன்று பகுதிகள் மட்டும் அடையாளம் காணக்கூடிய பகுதிகளாக உள்ளன:
- படிப்புரம் என்னும் முதன்மை அரண்மனைக்கு செல்லும் பெரிய நுழைவாயில் (இது தற்போது முழுமையாக அழிவில் உள்ளது)
- குதிரை மாளிகை (குதிரைக் கொட்டடி), இது அரண்மனை வளாகத்தில் முக்கிய இடத்தில் உள்ளது. இது ஒரு சிறிய இரட்டை மாடி வீட்டின் முற்றத்தில் உள்ளது.
- வசந்த மண்டபம் இதில் எட்டரை அடி நீளமும், நான்கரை அடி அகலமும் கொண்ட ஒரே பளிங்குக் கல்லால் ஆன படுக்கை இருக்கிறது.  இது அழகிய சிற்பங்கள் நிறைந்ததாக இருக்கிறது. இது அரண்மனையின் மேற்கு பக்கத்தில் அமைந்துள்ளது. இங்கு மன்னராக பட்டம் சூட்டிக் கொள்பவர்கள் பள்ளியறையில் சேரமானின் உடை வாளை வைத்து, ‘எனது கடைசி சொட்டு ரத்தம் இருக்கும் வரை நாட்டு மக்களை காப்பாற்றுவேன் என்று உறுதிமொழி எடுப்பார்கள். இதுக்கு ‘வாள் வச்ச சத்தியம்’ என்பது பெயர்.  
இவ்வளவு பழமைவாய்ந்த இந்த அரண்மனை தற்போது பாழடைந்த நிலையில் உள்ளது. பல கட்டட அமைப்புகள் இடிபட்ட நிலையிலும், கூரை விழுந்த நிலையிலும் முழுமையாக அழியக்கூடிய நிலையில் உள்ளது. இதில் உள்ள பல கலைப்பொருட்கள் களவாடப்பட்டும் உள்ளது.
# இரணியல் அரண்மனை

## மறுசீரமைப்பு

இந்த அரண்மனை எவ்வித பராமரிப்பும் இல்லாமல் இருந்து வருகிறது. வழக்கமாக இது போன்ற பாரம்பரிய பெருமைமிக்க நினைவுச் சின்னங்களை தொல்லியல் துறைதான் பராமரிக்கும். ஆனால், இரணியல் அரண்மனை இந்து சமய அறநிலையத் துறையின் கட்டுப்பாட்டில் உள்ளது. இதை பழமை மாறாமல் புனரமைக்க 3.85 கோடி ரூபாய் ஒதுக்கீடு செய்யப்படுவதாக 2014 இல் அப்போதைய தமிழக முதல்வர் ஜெயலலிதா சட்டமன்றத்தில் அறிவித்தார். ஆனால், அறிவிப்பு வெளியாகி மூன்று ஆண்டுகள் ஆனபின்பும் அரண்மனையை புணரமைக்கும் பணி துவங்கவில்லை.
# என். பி. ராமஜெயம்

**ந. பூ. இராமஜெயம்** (*N. P. Ramajayam*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர்திராவிட முன்னேற்றக் கழகம் (திமுக) கட்சி சார்பாக, மயிலாப்பூர் சட்டமன்றத் தொகுதியில் 1996 சட்டமன்றத் தேர்தலில் போட்டியிட்டு வெற்றிபெற்றார்.
# ஆர். ராஜலட்சுமி

::இதே பெயர் கொண்ட ஊட்டச்சத்து நிபுணரைப் பற்றி அறிய, ஆர். ராசலட்சுமி என்ற பக்கத்தைப் பார்க்கவும்.  
**ஆர். ராஜலட்சுமி** (*R. Rajalakshmi*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சென்னை மாவட்டத்தின் ஒரு பகுதியான மயிலாப்பூர் (சட்டமன்றத் தொகுதியில் 2011 தமிழ்நாடு சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.  
2016 சட்டமன்றத் தேர்தலில் இத்தொகுதியில் ஆர். நடராஜ் என்பவர் வெற்றிபெற்றார். 2015ல் சென்னையில் ஏற்பட்ட வெள்ளப்பெருக்கின்போது உடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால் 2016 ஆம் ஆண்டு நடந்த சட்டமன்றத் தேர்தலில் வேட்பாளராகத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் ஆர். ராஜலஷ்மியும் ஒருவர் ஆவார்.
# நெல்லை ஆ. கணபதி

**நெல்லை ஆ. கணபதி** (3 திசம்பர் 1935 – 27 மே 2019) சிறுவர்க்கான கதைகள், நாடக நூல்கள் பல எழுதியவர். இவர் ஐம்பதுக்கும் மேற்பட்ட நூல்கள் எழுதியுள்ளார்.
# நெல்லை ஆ. கணபதி

## பிறப்பும் இளமையும்

திருநெல்வேலி மாவட்டத்தில் உள்ள கரந்தானேரி எனும் சிற்றூரில் 1935 திசம்பர் 3இல் பிறந்தார். பெற்றோர் ஆண்டபெருமாள்- கோமதி அம்மாள் ஆவர். தமிழில் முதுகலைத் தமிழ் பயின்ற இவர்,'வித்துவான்' பட்டம் பெற்றுள்ளார். இவர் அரசு மேல்நிலைப்பள்ளியில் தமிழாசிரியராகப் பணியாற்றி உள்ளார்; அதற்காக நல்லாசிரியர் விருது பெற்றுள்ளார். தனது இலக்கியப் பணிக்காக ஏவிஎம் அறக்கட்டளையின் சிறந்த எழுத்தாளருக்கான விருதுபெற்றுள்ளார். இவர் மனைவி சுப்புலெட்சுமி; இவருக்குப் பெண்மக்கள் இருவரும் மகன் ஒருவரும் உள்ளனர். அப்பெண்மக்களுள் ஒருவர் நெடுங்கதை எழுத்தாளரும் தொலைக்காட்சி நிலைய இயக்குநருமான ஆண்டாள் பிரியதர்ஷினி ஆவார்.இவரது குடும்பமே தமிழ் இலக்கியத்தில் ஈடுபாடுகொண்ட குடும்பமாகும்.
# நெல்லை ஆ. கணபதி

## படைப்புகள்

கவிதை, கட்டுரை, கதை, திரைப்பட இசைப்பாடல்கள் எனப் பன்முக படைப்பாற்றல் மிக்கவர். 20இக்கு மேற்பட்ட இலக்கிய நூல்களையும் 30இக்கும் மேற்பட்ட குழந்தையிலக்கிய நூல்களையும் எழுதியுள்ளார்.
# நெல்லை ஆ. கணபதி

## படைப்புகள்

### கவிதைகள்

- சென்னைத் தமிழ்
- அங்கயற்கண்ணி
- ஆனைவிடு தூது
- நாட்டுப்பற்று
- இலக்கிய வழிகாட்டி
# நெல்லை ஆ. கணபதி

## படைப்புகள்

### கட்டுரைகள்

- திட்டினாலும் தித்திக்கும்
- டாக்டர் ராதாகிருஷ்ணன்
- கம்பர் விருந்து
- இந்திரா காந்தி
- நேரு மாமா
# நெல்லை ஆ. கணபதி

## படைப்புகள்

### கதைகள்

- அம்மா கையில் மந்திரக்கோல்
- ஒரு கதையின் கதை
- நம்பிக்கை வேண்டும்
- பாடு பாடு பண்பாடு பாடு
- தலையணை மந்திரம்
# நெல்லை ஆ. கணபதி

## படைப்புகள்

### நாடக நூல்

- அப்பா அம்மா செல்லப்பிள்ளை
# நெல்லை ஆ. கணபதி

## பட்டங்கள்

இவர் 1963 இல்,' தமிழகம்' எனும் திங்களிதழ் நடத்திய கவிதைப் போட்டியில் பங்கு பெற்று முதல் பரிசுப் பெற்றுள்ளார். 1990 இல் அண்ணாநகர் தமிழ்சங்கம் நிகழ்ச்சியில் கலந்து கொண்டு, மரபு கவிதை எனும் தலைப்பில் உரையாற்றினார்.
# நெல்லை ஆ. கணபதி

## மறைவு

நெல்லை ஆ கணபதி 2019 மே 27ஆம் நாள் திங்கட்கிழமை சென்னை அண்ணாநகர் திருமங்கலம் பகுதியிலுள்ள தனது வீட்டில் காலமானார்.  
- ப.முத்துக்குமாரசுவாமி, ' இருபதாம் நூற்றாண்டின் 100 தமிழ்க்கவிஞர்கள்' பழனியப்பா பிரதர்ஸ் -2004.
# சா. தருமாம்பாள்

**கரந்தை எஸ். தர்மாம்பாள்** என அழைக்கப்பட்ட **சா. தருமாம்பாள்** (இயற்பெயர்: **சரஸ்வதி**, 23, ஆகத்து 1890 – 20 மே 1959) என்பவர் தமிழக மருத்துவர். நீதிக் கட்சியின் முன்னணிச் செயற்பாட்டாளராகவும், திராவிடர் கழகம், திராவிட முன்னேற்றக் கழகம் ஆகியவற்றில் முக்கிய உறுப்பினராகவும் இருந்தவர். சமூகச் சீர்திருத்தம், பெண்ணுரிமை, இந்தித் திணிப்பு எதிர்ப்பு ஆகியவற்றில் நாட்டம் கொண்டு ஈடுபட்ட பெண்மணி ஆவார்.